ડોન લતીફને ઝબ્બે કરી સળિયા પાછળ ધકેલી દેનાર લેડી સિંઘમની સિદ્ધિ, એમની સફળતા આગળ ને આગળ વધવા લાગી. તેઓ જે કોઈ સ્થળના પોસ્ટિંગ પર રહ્યા ત્યાં બધે જ એક પોલીસ અધિકારી તરીકે એમની છબી સ્વસ્થ, શાંત, સત્યનિષ્ઠ અધિકારીની રહી. પણ અંધારી આલમ માટે એ રણચંડીકા તરીકે જાણીતાં બન્યાં. અસામાજિક તત્ત્વોમાં પોલીસનો ખૌફ હોવો જ જોઇએ. અધિકારી ચાહે સ્ત્રી હોય કે પુરુષ, ગીથા જોહરીએ આ સિદ્ધ કર્યું છે. ભારતના પ્રથમ મહિલા આઇપીએસ કિરણ બેદી જેમના આદર્શ રહ્યાં છે એ ગીથા જોહરી ગુજરાતના પ્રથમ આઇપીએસ અધિકારી છે.